Són Manresa, Montblanc, Solsona, Beget, Calella de Palafrugell, Castellar de n'Hug, Montsonís, Mura, Pals, Peratallada, Prades, Rupit, Santa Pau, Siurana i Taüll.
L'acte d'entrega d'aquests distintius, a Manresa, ha estat presidit per la consellera d'Empresa i Coneixement, Àngels Chacón, acompanyada del director de l'Agència Catalana de Turisme (ACT), David Font, i davant d'una seixantena de persones entre alcaldes, regidors i tècnics dels municipis que s'hi han distingit.
La marca Ciutats i Viles amb Caràcter és una de les apostes del Departament d'Empresa i Coneixement, a través de l'Agència Catalana de Turisme, envers la promoció del turisme urbà.
Manresa, Montblanc i Solsona s'afegeixen així a Girona, Lleida, Reus, tarragona, Terrassa, Tortosa, Vic i Vilafranca del Penedès.
Al seu torn, la marca Pobles amb Encant permet oferir al turista una proposta per tal que es pugui endinsar en el territori català i conèixer la seva diversitat i riquesa cultural i paisatgística, més enllà dels principals pols d'atracció turística.
Els primers pobles en rebre aquesta distinció han estat Beget, Calella de Palafrugell, Castellar de n'Hug, Montsonís, Mura, Pals, Peratallada, Prades, Rupit, Santa Pau, Siurana i Taüll.
En la seva intervenció la consellera ha afirmat: "El creixement de turistes incontrolat l'hem de derivar i cuidar-ne la sostenibilitat.
Tenim un pla estratègic amb mesures que ens diu com l'hem de gestionar.
El volem desestacionalitzar, desconcentrar, diversificar-ne el producte i augmentar-ne la despesa".
Ciutats i Viles amb Caràcter i Pobles amb Encant
La marca Ciutats i Viles amb Caràcter té com a objectiu posar en valor el patrimoni urbà de Catalunya i promocionar aquelles ciutats i viles que combinen diferents aspectes (cultura, art, gastronomia, arquitectura, innovació, etc.) per oferir al visitant una experiència completa.
Hi poden optar ciutats mitjanes –pel que fa al volum de població- i viles amb una forta personalitat marcada per alguns aspectes com ara el caràcter històrico-cultural, enogastronòmic, artístico-creatiu o aquell que les defineixi i pel qual vulguin apostar.
Pel que fa a Pobles amb Encant, entès aquest com un atractiu o bellesa especial que captiva i enamora el visitant, està adreçada a pobles de menys de 2.500 habitants amb una conjunció d'aspectes i elements arquitectònics, urbanístics, patrimonials, mediambientals i turístics que contribueixen a aquesta bellesa.
Les ciutats, viles i pobles que aconsegueixen aquesta distinció entren a formar part d'un pla de promoció específic de l'Agència Catalana de Turisme i adquireixen una sèrie d'avantatges com són: visibilitat en els canals de on-line de l'ACT, ús per utilitzar el distintiu exclusiu de Ciutats i Viles amb Caràcter o Pobles amb Encant, participació en accions promocionals de l'ACT (fires, workshops, presentacions, viatges de familiarització, etc.), accés al pla de formació de l'ACT o accés a informes d'intel·ligència de mercat, entre d'altres.
Requisits per accedir al distintiu Ciutats i Viles amb caràcter
Els municipis aspirants que vulguin optar al distintiu de Ciutats i Viles amb Caràcter han de complir sis requisits principals:
Requisits per optar a Pobles amb Encant
Totes aquelles ciutats, viles i pobles que compleixen aquests requeriments poden presentar la seva candidatura a l'Agència Catalana de Turisme (ACT).
Un comitè d'experts, format per professionals destacats i reconeguts de diferents àmbits (arquitectes, urbanistes, gestors culturals, etc.), avalua i valida les sol·licituds i decideix quines localitats compleixen els requisits per poder entrar a formar part d'aquestes marques.
Les ciutats, viles i pobles que aconsegueixen aquesta distinció entren a formar part d'un pla de promoció específic de l'Agència Catalana de Turisme i adquireixen diverses avantatges.